Source: http://ndsas.sk/formular-oznamenia/48956s
Timestamp: 2017-01-22 22:23:18+00:00
Document Index: 7971119

Matched Legal Cases: ['§ 11', '§ 12', '§ 11', '§ 261', '§ 263', '§ 266', '§ 28']

Právne informácie >> Protispoločenská činnosť >> Formulár oznámenia Formulároznámenia
Vaše oznámenie bolo úspešne odoslané.
V prípade, že disponujete dôkazmi alebo máte vedomosť o správaní alebo konaní spĺňajúcom znaky závažnej protispoločenskej činnosti (ako sú napr. trestné činy poškodzovania finančných záujmov Európskych spoločenstiev, trestné činy machinácie pri verejnom obstarávaní, trestné činy korupcie, vybrané druhy správnych deliktov, za ktorý sa ukladá pokuta s hornou hranicou vo výške najmenej 50 000 eur, prípadne priestupky alebo iné konania negatívne pôsobiace na spoločnosť), Vaše oznámenie môžete vykonať vyplnením nižšie uvedeného formulára, alebo zaslaním oznámenia poštou, prípadne elektronicky na adresu spoluprotikorupcii@ndsas.sk
Meno, priezvisko a adresu pobytu oznamovateľa uvediete v prípade, ak ako oznamovateľ máte záujem o oznámenie výsledku preverenia podnetu v zmysle § 11 ods. 7 zákona a rovnako ste si vedomý, že podávate podanie, podnet alebo vykonávate oznámenie neanonymne s čím súvisí oprávnenie/povinnosť zamestnávateľa viesť evidenciu podnetov v rozsahu § 12 zákona. V zmysle § 11 ods. 6 má zamestnávateľ povinnosť pri preverovaní neanonymných podnetov zachovávať mlčanlivosť o totožnosti osoby, ktorá podala podnet.
Protispoločenská činnosť:
Niektorým z trestných činov poškodzovania finančných záujmov Európskych spoločenstiev
podľa § 261 až § 263 Trestného zákona, trestným činom machinácie pri verejnom obstarávaní a verejnej dražbe
podľa § 266 Trestného zákona, niektorým z trestných činov verejných činiteľov
podľa ôsmej hlavy druhého dielu osobitnej časti Trestného zákona alebo niektorým z trestných činov korupcie
podľa ôsmej hlavy tretieho dielu osobitnej časti Trestného zákona.
Trestným činom, za ktorý Trestný zákon ustanovuje trest odňatia slobody s hornou hranicou trestnej sadzby prevyšujúcou tri roky.
Správnym deliktom je činnosť, za ktorú možno uložiť pokutu s hornou hranicou vo výške najmenej 50 000 Eur.
INÁ PROTISPOLOČENSKÁ ČINNOSŤ
Konanie, ktoré je priestupkom alebo iným správnym deliktom; za inú protispoločenskú činnosť sa považuje aj konanie, ktoré nie je priestupkom alebo iným správnym deliktom, ale pôsobí negatívne na spoločnosť.
Oznámenie / Podnet: *
Uveďte aktuálne, konkrétne a overiteľné informácie nasvedčujúce spáchaniu niektorého z vyššie uvedených trestných činov.
Oznámením sa rozumie uvedenie skutočností, o ktorých sa fyzická osoba dozvedela v súvislosti s výkonom svojho zamestnania, povolania, postavenia alebo funkcie ktoré môžu významnou mierou prispieť alebo prispeli k objasneniu závažnej protispoločenskej činnosti alebo k zisteniu alebo usvedčeniu jej páchateľa. Podnetom sa rozumie oznámenie vrátane anonymného oznámenia alebo neanonymné podanie fyzickej osoby o inej protispoločenskej činnosti ako závažnej protispoločenskej činnosti, o ktorej sa dozvedela v súvislosti s výkonom svojho zamestnania, povolania alebo funkcie.
Maximálna veľkosť vložených súborov nesmie presiahnuť 8 MB.
Kliknutím na tlačidlo ODOSLAŤ vyhlasujem, že v súlade so zákonom č. 122/2013 Z. z. o ochrane osobných údajov a o zmene a doplnení niektorých zákonov v platnom znení, súhlasím so spracovaním osobných údajov uvedených v tomto dotazníku (prípadne dodatočne poskytnutých spoločnosti), ktoré týmto dobrovoľne poskytujem spoločnosti Národná diaľničná spoločnosť, a. s. za účelom prešetrenia oznámenia/podnetu, ktoré som vykonal.
Vaše osobné údaje budú spracované na účely prešetrenia oznámenia/podnetu a budú poskytnuté osobám prešetrujúcim oznámenie/podnet v podmienkach spoločnosti Národná diaľničná spoločnosť, a. s. Po uplynutí zákonnej lehoty určenej na vedenie evidencie podnetov (3 roky odo dňa doručenia podnetu) budú osobné údaje vymazané/zlikvidované.
Ako dotknutá osoba máte právo na základe písomnej žiadosti vyžadovať informácie, či sú alebo nie sú Vaše osobné údaje spracúvané za vyššie uvedeným účelom, právo žiadať o opravu nesprávnych, neúplných a neaktuálnych osobných údajov. Vaše ďalšie práva ako dotknutej osoby upravuje najmä § 28 ods. 1 zákona č. 122/2013 Z. z. o ochrane osobných údajov a o zmene a doplnení niektorých zákonov v platnom znení.